Document ID: /roh_data/filtered/fineweb-2-filterrobots_roh.jsonl.gz/40477

Ina gronda part dals products da chonv che cuntegnan cannabis u extracts da cannabis n’èn «betg segirs». Quai resulta da controllas che l’Associaziun svizra da las chemicras ed ils chemichers chantunals ha fatg l’onn passà. Per 73 da 100 products controllads ha l’associaziun ordinà in scumond da vendita. I sa tractia tranter auter da tés, tschigulatta ed ielis da CBD. I na saja betg sclaus che quests products fetschian donn a la sanadad. Cunzunt ils ielis cun bler CBD hajan savens ina memia auta concentraziun da THC.
RTR novitads 15:00